《游紫竹林禅院》
清代·方正澍

丁东檐铎雨初晴，云磴盘空接太清。破殿一门吞岭色，小亭终古走江声。

渔樵来往能行意，仙佛虚无易得名。石上棋残人散后，隔林落日挂铜钲。

作者简介：名或作正添。清安徽歙县人，字子云。国子生。寓居金陵，工诗，尝与袁枚争长诗坛。毕沅选《吴会英才集》，以其为第一。有《伴香阁诗》。